Datasets:
HANTIFARAH
/
combined_darija_dataset

Dataset card Data Studio Files
xet
Community
1
text
stringlengths
1
436k
⌀
التوالت جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 11976 واحد، على حسب لإحصاء لعام 2014.
التواما جماعة ترابية قروية كاينة ف إقليم الحوز، جهة مراكش آسفي، ساكنين فيها 11243 واحد، على حسب لإحصاء لعام 2014.
توبقال جماعة ترابية قروية كاينة في إقليم تارودانت، جهة سوس ماسة، ساكنين فيها 8489 نسمة، على حسب الإحصاء العام 2014.
التوحد ؤلا لوتيزم اللي كايسميو لمختصين باضطرابات الطيف التوحدي (بالفرانساوية:Troubles du spectre autistique) داخلين فيه بزاف ديال اضطرابات النمو النفسي والعقلي عند بنادم، واللي العلامات ديالهوم كايبانو من الصغر. الاضطرابات فيها بزاف ديال الأنواع إلا أنه اللي كايجمع بينها هو أنها كاملة كاتعطل (و كاتصعب) التعلم ديال الأطفال والتواصل الطبيعي مع المحيط ديالهوم. لمصاب بهاد لاضطرابات يسمى متوحد ؤلا "أوتيست". العلامات. لوتيزم ما عندوش شكل واحد والأسباب ديالو باقا ما معروفاش مزيان. واخا هاد الصعوبة والعدد الكبير ديال الشكال ديال الاضطرابات، الأطباء والباحثين قدرو يميزو عدد من العلامات المشروكة فأغلبية أشكال لوتيزم المعروفة، بدراسات وبائية إحصائية كاتحاول تعاود مسار حياة الناس اللي ثبت أنهم أوتيست خصوصا فالصغر ديالهوم. وهاكا، قدرو يوضعو لوائح علامات كاتراقب فالصغر واللي يلا تلاحضات عند الأطفال (في أغلبيتها) خاصها تكون إنذار للوالدين و المربيين و الطبا اللي متبعينهوم باش يزيدو يحضيو النمو ديال الطفل ويعمقو التشخيص وحتى يبداو العلاج والمساعدة ديال الطفل المتوحد. من أهم العلامات : كاينين علامات خرى اللي يلا تجمعات مع هادو اللي تذكرو يمكن يعنيو ريسك ديال أشكال أوتيزم أخرى، غير هو العلامات خاصها تلاحظ مجموعة وفمدة طويلة شوية، حيت علامة وحدة ماكاتعنيش لوتيزم ولاكين يلا تلاحضو بزاف (أكثر من النص) كايفتحو الباب ديال الشك وخاص الطفل تعطالو المواكبة والمراقبة الطبية اللازمة. لوتيزم ف لعالم. على حساب لإحصائيات لوبائية ديال منظمة الصحة لعالمية ف كل 10000 طفل كاينين 60 عندهوم لوتيزم يعني 1 على 166.
توغمارت جماعة ترابية قروية كاينة في إقليم تارودانت، جهة سوس ماسة، ساكنين فيها 6746 نسمة، على حسب الإحصاء العام 2014.
توفلعزت جماعة ترابية قروية كاينة في إقليم تارودانت، جهة سوس ماسة، ساكنين فيها 1614 نسمة، على حسب الإحصاء العام 2014.
تومليلين جماعة ترابية قروية كاينة في إقليم تارودانت، جهة سوس ماسة، ساكنين فيها 2116 نسمة، على حسب الإحصاء العام 2014.
تونس (رسمياً الجمهورية التونسية) هي واحد لبلاد ف شمال إفريقيا. حابسها من الشمال و من الشرق لبحر لبيض لمتوسط، ومن لجنوب الشرقي ليبيا، ومن لغرب دزاير. لعاصمة ديالها هي تونس لعاصمة. لمساحة ديال تونس هي 163.610 كم²، و تيسكنوا فيها 11.7 مليون د الناس على حساب لإحصائيات د 2019. تونس بلاد عندها حضارة قديمة من يامات لإمبراطورية لقرطاجية، ؤ مملكة نوميديا. ولّات تابعة ل لإمبراطورية رّومانية مورما طاحت قرطاج ف لحرب لبونيقية تّالتة ف 146 قبل لميلاد، ؤ تسمّات إقليم أفريكا، لي منها جات سّمية د لقارة د إفريقيا كاملها. حتلّوها لڤنداليين ف لقرن لخامس لميلادي ؤ أسّسو مملكة ديالهوم تماك، تا طيّحوها لبيزطيين. معا دخول لإسلام، ولّات تونس تابعة ل لأمويين ؤ موراهوم لعباسيين، ؤ كانت كاتسمّا إفريقية لي تخادت من سّمية د لإقليم رّوماني لقديم لي كان تماك. معا طلوع لفاطميين، صبحات مركز ديال دولة شادة من لمغريب تال ليبيا، ؤ كان عندها صراع معا لأمويين د لأندلوس. تونس كانت أيضا تابعة ل لموحدين ف لقرن 12، ؤ ملي ضعافو ستاقلات تحت حكم د لحفصيين. لقرن 16، ولات تابعة للدولة العثمانية، وكانت سميتها "لإيالة التونسية". ف 1881، ولاًت مستعمرة د فرانسا حتا ستاقلات ف 1956 و كانت سميتها لمملكة التونسية. ف 1957، غادي تولي جمهورية، وغادي يكون أول رئيس ديالها هو لحبيب بورݣيبة. اللغة الرسمية فتونس هي لعربية، و لفلوس اللي تيخدًمو سميتهوم الدينار التونسي. الرئيس ديال تونس ديال دابا سميتو قيس سعيد.
تويزݣي جماعة ترابية قروية كاينة ف إقليم/عمالة آسا الزاݣ، جهة ݣلميم واد نون، ساكنين فيها 1110 واحد، على حسب لإحصاء لعام 2014.
توڤالو (بلينݣليزية: Tuvalu) هي بلاد أرخبيل د 9 د لجزر، جات ف لمحيط لهادي مابين هاواي و ؤسطراليا، و تابعة للقارة ديال أوقيانوسيا. أقرب لبلدان ليها هوما جزر صالومون و ڤانواتو و ناورو و كيريباتي و صاموا و فيدجي. توڤالو هي تالت أصغر بلاد ف لعالم من ناحية السكان، و رابع أصغر بلاد من جيهة لمساحة. أول مرّة وصلو لأوروپيين للجزر د توڤالو كانت ف 1568 ملّي داز حداها واحد لباطّو صبليوني. ف اللول د لقرن 19، ستعمراتها بريطانيا، اللي زادتها للإمبراطورية ديالها. ف 1974، تدار استفتاء اللي قررو فيه الناس ديال توڤالو يستاقلّو. ف 1978، ستاقلاّت لبلاد و دخلات مع لمنضمة د لكومنويلت. تسيكنو ف توڤالو شويا كتر من 11.000 واحد، و لعاصمة ديالها هي فونافوتي. اللغات الرسمية ديال لبلاد هوما التوڤالوية و لينݣليزية، و لفلوس اللي كيتخدّمو هوما الدولار د توڤالو و الدولار لأوسطرالي. ف عام 2000، دخلات توڤالو ف لأمم لمتحدة، و هي داخلة تا مع لبنك الدولي و صندوق النقد الدولي. توڤالو من لبلدان لقلال ف لعالم اللي ما داخلاش مع بزاف د لمنضمات الدولية. بحال دابا هي ما داخلاش مع منضمة التجارة لعالمية و ماداخلاش مع لأنطرپول.
تيدزي جماعة ترابية قروية كاينة ف إقليم الصويرة، جهة مراكش آسفي، ساكنين فيها 4057 واحد، على حسب لإحصاء لعام 2014.
تيدسي نيسندالن جماعة ترابية قروية كاينة في إقليم تارودانت، جهة سوس ماسة، ساكنين فيها 5388 نسمة، على حسب الإحصاء العام 2014.
تيديلي مسفيوة جماعة ترابية قروية كاينة ف إقليم الحوز، جهة مراكش آسفي، ساكنين فيها 21706 واحد، على حسب لإحصاء لعام 2014.
تيزاغت جماعة ترابية قروية كاينة في إقليم طاطا، جهة سوس ماسة، ساكنين فيها 3920 نسمة، على حسب الإحصاء العام 2014.
تيزنيت جماعة ترابية حضرية كاينة في إقليم تيزنيت، جهة سوس ماسة، ساكنين فيها 74067 نسمة، على حسب الإحصاء العام 2014.
تيزوغران جماعة ترابية قروية كاينة في إقليم تيزنيت، جهة سوس ماسة، ساكنين فيها 4559 نسمة، على حسب الإحصاء العام 2014.
تيزونين جماعة ترابية قروية كاينة في إقليم طاطا، جهة سوس ماسة، ساكنين فيها 2119 نسمة، على حسب الإحصاء العام 2014.
تيزي نتاكوشت جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 1368 نسمة، على حسب الإحصاء العام 2014.
تيزي نتست جماعة ترابية قروية كاينة في إقليم تارودانت، جهة سوس ماسة، ساكنين فيها 5182 نسمة، على حسب الإحصاء العام 2014.
تيزݣزاوين جماعة ترابية قروية كاينة في إقليم تارودانت، جهة سوس ماسة، ساكنين فيها 5272 نسمة، على حسب الإحصاء العام 2014.
تيزݣين جماعة ترابية قروية كاينة ف إقليم الحوز، جهة مراكش آسفي، ساكنين فيها 4887 واحد، على حسب لإحصاء لعام 2014.
تيسراس جماعة ترابية قروية كاينة في إقليم تارودانت، جهة سوس ماسة، ساكنين فيها 6352 نسمة، على حسب الإحصاء العام 2014.
تيسفان جماعة ترابية قروية كاينة في إقليم تارودانت، جهة سوس ماسة، ساكنين فيها 2330 نسمة، على حسب الإحصاء العام 2014.
تيسينت جماعة ترابية قروية كاينة في إقليم طاطا، جهة سوس ماسة، ساكنين فيها 9395 نسمة، على حسب الإحصاء العام 2014.
تيشلا جماعة ترابية قروية كاينة ف إقليم/عمالة أوسرد، جهة دّاخلة واد دّهاب، ساكنين فيها 40 واحد، على حسب لإحصاء لعام 2014.
تيط مليل جماعة ترابية حضرية كاينة ف إقليم مديونة، جهة دّار لبيضا سطات، ساكنين فيها 32782 واحد، على حسب لإحصاء لعام 2014.
تيغدوين جماعة ترابية قروية كاينة ف إقليم الحوز، جهة مراكش آسفي، ساكنين فيها 22971 واحد، على حسب لإحصاء لعام 2014.
تيغمي جماعة ترابية قروية كاينة في إقليم تيزنيت، جهة سوس ماسة، ساكنين فيها 6375 نسمة، على حسب الإحصاء العام 2014.
تيغيرت جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 6606 واحد، على حسب لإحصاء لعام 2014.
تيفاريتي جماعة ترابية قروية كاينة ف إقليم/عمالة السمارة، جهة لعيون سأقية لحمرا، ساكنين فيها 55 واحد، على حسب لإحصاء لعام 2014.
تيقي جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 8773 نسمة، على حسب الإحصاء العام 2014.
تيلمزون جماعة ترابية قروية كاينة ف إقليم/عمالة طان طان، جهة ݣلميم واد نون، ساكنين فيها 952 واحد، على حسب لإحصاء لعام 2014.
تيليطوبيز (ب نّݣليزية: "Teletubbies") مسلسل تلفازي بريطاني ديال دّراري صّغار من 365 حلقة (كل حلقة فيها تقريبا 25 دقيقة) داروه آن وود و أندرو دافنپورت و نتجاتو شركة نݣليزية سميتها راݣدول. هاد لمسلسل كان داز بين 31 مارس 1997 و 5 يناير 2001 ف لبي بي سي. ف لمغريب كانت دوزاتو دوزيم ف نفس لفترة. لفيكرة د لمسلسل. هاد لمسلسل موجه ل لوليدات صّغار بزاف (بين عاماين و 6 سنين) كايدور ف واحد لعالم خيالي لّي فيه 4 ديال شّخصيات: تينكي وينكي، ديپسي، لالا و پو. هاد شّخصيات عندهوم شّكل ديال نونوسات ملونين و كايدويو و كايتصرفو بحال وليدات صغار، عندهوم واحد تّلفزة ف لكريشة ديالهوم لّي كايدوزو فيها فيديوهات برامج قصار كايعلمو فيهوم لوليدات شي حوايج من لحياة ليومية بحال لألعاب و رّياضة. هاد شّخصيات (لّي هوما تّيليطوبيز) عايشين ف واحد لأرض سميتها تيليطوبيلاند Télétubbyland و ساكنين ف واحد دّار شكلها غريب فيها واحد لقبّة كبيرة على شّكل ديال لبني د لخيال لعيلمي. دارهوم دايرين بيها كديات عامرين ب لورد و رّبيع و لخضورة و فيهوم عايشين قنيات و شي شكال ديال نوار كايدويو.
تيمزݣاديوين جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7825 واحد، على حسب لإحصاء لعام 2014.
تيمليلت جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7078 واحد، على حسب لإحصاء لعام 2014.
تيمور الشرقية (ب لبرتغالية: República Democrática de Timor-Leste) هي بلاد د بزاف د لجزر جاو فشرق آسيا. أكبر طرف د لبلاد هو النص الشرقي د لجزيرة د تيمور، وعاد كاين لجزر د أتاورو و جاكو و أوكوسي. تيمور تاتحدّها أندونيسيا من لغرب، و لبحر د تيمور من الجوايه لاخرا. لبلاد ما بعيداش بزاف على ؤسطراليا، تقريبا ما بين تيمور الشرقية و لمدينة د داروين شي 640 كيلوميطر. تستعمرات لبلاصة اللي فيها تيمور الشرقية من لبرتغال ف لقرن 16، و بقات تابعا ليها تال نهار 28 نونبر 1975، اللي هو النهار اللي علنات فيه تيمور ليستيقلال ديالها. فنفس لوقت، دخلو لقوات ديال أندونيسيا للبلاد و علنوها طرف من أندونيسيا و لمقاطعة رقم 27 ديالهم. هاد لوضعية دارت حرب بين الناس ديال تيمور و لعسكر د أندونيسيا، اللي بقات تال 1999، فين تدار ستيفتاء ديال لحكم الذاتي نظماتو لأمم لمتحدة. النتيجة د ليستيفتاء كانت هي لإستقلال د تيمور الشرقية، اللي ولات هي أول دولة تاتستاقل ف لقرن 21، و دخلات مع لأمم لمتحدة نهار 20 ماي 2002. تيسكنو ف تيمور الشرقية تقريبا 1.3 مليون د الناس، و لعاصمة ديالها هي ديلي. كاين جوج لغات رسمية ف لبلاد هوما لبرتغالية و التيتوم، و لفلوس اللي كاتخدّم هي الدولار لميريكاني. تيمور الشرقية هي وحدا من الجوج بلدان ف جنوب شرق آسيا اللي فيها لمسيحيين أغلبية. الدولة لاخرا هي لفيليپين.
تيمولاي جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 5325 واحد، على حسب لإحصاء لعام 2014.
تيميزݣيدا أوفتاس جماعة ترابية قروية كاينة ف إقليم الصويرة، جهة مراكش آسفي، ساكنين فيها 5181 واحد، على حسب لإحصاء لعام 2014.
تيندين جماعة ترابية قروية كاينة في إقليم تارودانت، جهة سوس ماسة، ساكنين فيها 2932 نسمة، على حسب الإحصاء العام 2014.
تينزارت جماعة ترابية قروية كاينة في إقليم تارودانت، جهة سوس ماسة، ساكنين فيها 5902 نسمة، على حسب الإحصاء العام 2014.
تيوغزا جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 10485 واحد، على حسب لإحصاء لعام 2014.
تيݣزمرت جماعة ترابية قروية كاينة في إقليم طاطا، جهة سوس ماسة، ساكنين فيها 3916 نسمة، على حسب الإحصاء العام 2014.
تيݣليت جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 930 واحد، على حسب لإحصاء لعام 2014.
تيݣوݣا جماعة ترابية قروية كاينة في إقليم تارودانت، جهة سوس ماسة، ساكنين فيها 4546 نسمة، على حسب الإحصاء العام 2014.
تّقسيم تّرابي د لمغريب هو تّقسيم لّي كايحدد لمجال لإداري لّي كاتنتمي ليه كل نقطة جغرافية ف لمغريب، من أصغر مستوى (لجماعة) ل أعلى مستوى (لجيهة). هاد تّقسيم وقعو فيه بزاف ديال تّطورات و تّبديلات من نهار خدا لمغريب لستيقلال ديالو. تّقسيم تّرابي كايتحدد ب قوانين و مراسيم و تايتنشر ف لجريدة رّسمية. ف لوقت لحالي، وعلى حسب لمرسوم رقم 2.15.40 لّي خرج ف 20 فبراير 2015، لمغريب مقسّم ل 12 جيهة ول 75 إقليم/عمالة و ل 1538 جماعة (حضرية ولا قروية ولا مقاطعة). على حسب دّستور لمغريبي، ف لفصل 71، لمفهوم ديال لجماعة تّرابية كايشير ل لجيهات و لعمالات/لأقاليم و لجماعات، و هاد لجماعات تّرابية كاملة عندها مجالس منتخبة و لقانون كايحدد لمجالات لّي كاتدخل ف سّلطات ديالها و كيفاش و منين كاتجيب فلوس لميزانيات ديالها. غير هو هاد لجماعات تّرابية كاتخدم وكاتسير تحت لوصاية ديال وزارة دّاخلية و لموظفين ديالها لّي هوما لقياد و لباشاوات و لعمال ولولاة، ولّي كايتعينو من طرف لحوكومة. تاريخ. لحماية. ف منطقة لحماية الصبليونية. يامات لحماية الصبليونية ف شّمال د لمغريب (بين 1913 و1956)، تّقسيم كان على حساب لمجال تّاريخي ديال لقبايل د أريف و لمنطقة د جبالة. لمغريب لإسباني (لّي كانت سميتو رّسمية لمنطقة لخليفية) كان مقسم ل خمسة ديال لأقاليم: تّقسيم صّغير كانو هوما لقبايل(كابيلاس Cabilas على حسب تّسمية لإدارية سّبنيولية) و لّي كان لعدد ديالهوم 44 قبيلة. ةاحد لملاحظة مهمة هنا، لقبايل هنا كانو ب معنى جغرافي و ماشي دموي/عرقي. لجيهات ب لأقاليم/لعمالات ديالها. ف لجدول لّي لتحت لجيهات ال 12 ديال لمغريب ب لأقاليم و لعمالات ديالها، على حسب لمرسوم رقم 2.15.40 لّي تنشر ف لجريدة رّسمية ف 5 مارس 2015:
ثريا الحضراوي، تزادت ف عام 1957 ف الدار البيضا، هي مغنية مغريبية د لملحون و كاتبة. خدمات ف بزاف د لمجلات ف التعليم, الصحافة و ف جمعيات نسائية و تقافية. حياتها. تولدات ثريا الحضراوي ف وسط عائلة تقليدية و محافضة. و قبل ماتحتارف لغنا, خدمات ك أستادة د لفلسفة غي تخرجات من كلية الآداب والعلوم الإنسانية ف الرباط. من بعد خدمات كصحافية ف التمانينات ف مجلة "كلمة" و بقات فيها حتى حبسو النشير د لمجلة حيت تتهضر على مواضيع حساسة بحال الضعارة و لا لحرية د التعبير ف لمغريب. ف عام 1989 بدات لمسار ديالها دلغنا و تخصصات ف لملحون. شاركات ف بزاف د لحفلات و لمهرجنات ف لمغريب و ف لخاريج. و سجلات شي عشرا ديال لالبومات.
ثريا العلوي ممثلة مغربية خلاقت فالدار البيضا ف 21 شتنبر 1970 الأصل ديالها من نواحي د إقليم د ورزازات عندها بزاف دلأدوار فلمسلسلات والأفلام لي دازو وكيدوزو فالتلفزة لمغربية. مزوجة من الممثل والمخرج نوفل البراوي. عندها شحال التكريمات و خدات بزاف دالجوائز من شحال من دولة فلعالم. تعديل لخدمة ديالها. الأفلام المسلسلات البرامج
ثريا شاوي، تولدات فـ14 دجنبر 1936 ف فاس ؤماتت مقتولة فـ1 مارس 1956 ف دارلبيضا، كانت أول پيلوطا مغريبية. حياتها. ثريا شاوي تولدات فـ14 دجنبر 1936 ففاس فوسط عائيلة معروفة، بّاها عبدالواحد كان مدير د مسرح ؤصحافي ب لفرونصي فجورنال لو كوريي دو ماروك، ؤمها سميتها زينة، ؤخوها صغر منها صلاح الدين لي تولد فـ1944 ولا رسام عايش ف ڤيشي ف فرانصا. فـ1946، متلات ثريا معا باها ف لفيلم لباب سابع ديال لمخرج لفرانصاوي أندري زڤوبادا لي جا لفاس باش يصورو. فـ1948 لعائيلة رحلات من فاس لدارلبيضا فين كان خدام بات ثريا. فـ1950، دخلها باها لمدرسة طيران لي كانت فتيط مليل، لمدرسة كانت مخصصة غير لفرانصاويين وكان صعيب للمغاربة يدخلو ليها ؤكفس إلا كانو بنات. لإدارة د لمدرسة ماكانوش باغيينها دخل وحاولو يمنعو، والاكين حيت ماكاين حتا قانون كيمنع هاد القضية فلخر قبلوها ودارو فبالهم أنها ماغاديش تقدر تكمل. موراها بعام فـ17 أكتوبر 1951، دوزات ثريا لمتيحان ديال پيرمي ديال طيران ؤنجحات فيه واخا عمرها ماكاملش 15 لعام، وهاكا ولات أول پيلوطا مغريبية. نهار1 مارس 1956، نهار قبل مايشد لمغريب ستيقلال ديالو، معا جوايه ستة وتولوت فدارلبيضا ؤبضبط فزنقة بيرجوراك تقتلات ثريا قدام دارهوم ؤهي هابطة من طوموبيل معا خوها من بعد ما تيراو عليها فراس، كان فعمرها ديك ساعة 19 لعام. تدفنات ثريا شاوي فمقبرة أهل فاس فدارلبيضا. لي قلتها كان سميتو أحمد طويل، ؤكان مشارك ف لمقاومة ضد فرانصا ؤتعين كوميسير معا لأمن لوطني ؤكان هو رئيس ديال عصابة كاتخطف ؤتقتل ناس معروفين، والاكين ساباب لموت ديال ثريا شاوي مازال مامعروف حتال دابا.
جابرية جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 19676 واحد، على حسب لإحصاء لعام 2014.
جامايكا (ب لينݣليزية: Jamaica) هي بلاد جزيرة جات ف لبحر د لكاريبي. جامايكا هي تالت أكبر جزيرة ف لكاريبي، مورا كوبا و هيسپانبولا. جامايكا محدودة من لبحر د لكاريبي من ݣاع الجوايه. جات تقريبا 145 كيلومطر ف لجنوب ديال كوبا، و 191 كيلومطر من لغرب ديال هايتي. لجزيرة ديال جامايكا تحتلات من صبانيا ف 1494، و كانت من لبلايص اللّولا اللي وصل ليها كريسطوف كولومبوس. لأغلبية ديال السكان لأصليين ماتو من مورا ديك لمجية، إما من لمستعمرين نيشان، و لا بلأمراض اللي جابوها معاهم. بداو الصّبليون موراها كيجيبو بزاف د لعبيد من إفريقيا يخدمو تمّا ف لفلاحة. ف 1655، خدات بريطانيا لجزيرة من صبانيا، و سمّاتها جامايكا. ف لوقت ديال لستعمار لبريطاني، ولاّت جامايكا من لمصدرين لكبار ف لعالم د السّكار. ف 1838، عطات بريطانيا لحرّية لݣاع لعبيد اللي فيها، و بزاف من هادوك اللي كانو ف جامايكا ختارو يولّيو فلاحة تيخدمو لراسهم. ستاقلات جامايكا من بريطانيا نهار 6 غشت 1962، و لكن راها تابعا للكومنويلث، و للتاج لبريطاني، و لملك ديالها دابا هو تشارلز التالت. تيسكنو ف جامايكا تقريبا 2.9 مليون د الناس، و لعاصمة ديالها هي كينݣسطون. اللغة الرسمية د لبلاد هي لينݣليزية، و لفلوس اللي كاتخدّم هي الدولار الجامايكي. جامايكا تعرفات عالميا ب لموسيقى ديال الريݣي، و الدين الراسطافاري. من أشهر الجامايكيين ف التاريخ كان لمغنّي بوب مارلي، و الجرّاي أوساين بولط، اللي كيتعتابر أسرع راجل ف لعالم.
جايحة ديال فيروس كورونا وصلات رسميا للمغريب ف 2 مارس 2020. حتال ليوم، 19 دجنبر 2021، تسجلات 952628 د لحالات من بينهم 14808 ماتو و 936348 براو. تطور د لحالة. أول حالة كانت ف 2 مارس ديال زماݣري مغريبي عايش ف طاليان جا ف 27 فبراير. لحالة تانية تأكدات ف 5 مارس ديال واحد لمرا عندها 89 عام حتا هي ساكنة فطاليان رجعات للمغريب ف 25 فبراير من بولونيا. حالة تالتة تزادت نهار 10 مارس ديال واحد توريست فرانصاوي جا لمراكش. فنفس نهار، لمرا لي كانت هي لحالة تانية ماتت. ف 11 مارس، بنت ؤمرات داك توريست لفرانصاوي حتا هوما صدق عندهوم لمرض، ؤ ف لمجموع ولاو 5 ديال لحالات. فنفس نهار، حالة ساتة تعلنات عليها ديال واحد لمرا فرانصاوية عندها ستينات جاتها مشاكل فتنفس ف 7 مارس. ف 13 مارس، جوج حالات تزادو، وحدا ديال مغريبي عندو 39 عام رجع من صبانيا ؤلخرا ديال فرانصاوية عندها 64 عام؛ فلعشية علنات وزارة صحة على أنه لمريض لول برا ؤغادي يخرج. ف 14 مارس، 9 د لحالات تأكدو ، زيد عليهم لحالة ديال لوزير ديال تجهيز ؤنقل عبدلقادر عمارة. لغد ليه، 10 د لحالات جداد تزادو. ف 16 مارس، تزادو 9 د لحالات جداد. ف 17 مارس، ف صباح علنات وزارة صحة أن حالة جديدة بانت ؤ واحد من ناس لي مراض مات، ف ليل تزادو 6 د لحالات جداد. ف 19 مارس، تعلن فصباح على 4 د لحالات جداد ؤموراها ف لعشية على 3 خرين، ؤف ليل على جوج جداد، ف لمجموع ولاو 63 حالة. ؤنفس لوقت حالة تانية ديال واحد سيدة من دارلبيضا برات. ف 20 مارس، تعلن ف صباح على 3 د لحالات جداد ؤموراها ف لعشية على 8 خرين، ؤف ليل على تلاتا جداد؛ ف لمجموع ولاو 77 حالة، ؤنفس لوقت تالت مريض مات. ف 17 مارس، بانت أول حالة ف جيهة ݣلميم واد نون ب ضبط ف مدينة ݣلميم ديال واحد سيد ف سبعينات، موراها بشهر ف 16 أبريل تعلن على أنه برا ؤخرج من سبيطار. ف 23 مارس، قررات وزارة صحة تداوي ناس لي مراض ب لكلوروكين ولا هيدروكسيكلوروكين مخلط معا لازيطروميسين؛ موراها ف 10 أبريل، عممات وزارة صحة ستيعمال ديال هاد لپروطوكول على لحالات كاملين حتا هادوك لي ماباينش فيهوم لأعراض. ف 7 أبريل، لباس ديال لكمامة ولا ضروري علا أي واحد خارج لزنقة. ف 13 يونيو، قررات وزارة صحة ؤ وزارة داخيلية أنهم ݣاع لحالات لي مازال ف سبيطارات غادي يجمعوهوم فجوج مدون، لي هوما بنسليمان ؤ بنݣرير، ؤ غادي يتزاد عليهم لحالات جداد لي غادي يبانو، ولاكين هاد لقرار ماشدش بزاف بسباب لحالات لي بداو كيتزادو مورما بانو بؤر ف بزاف د لمدون، شي لي خلا سلطات يديرو سبيطارات ميدانية. ف 26 يوليوز، خرّجات لحوكومة واحد لقرار ف لعشية كيمنع دخول ؤ لخروج من لمدون ديال طانجا، تطوان، فاس، مكناس، دارلبيضا، برشيد، سطات، ؤ مراكش، غادي يتطبق من طناش د ليل؛ شي لي خلا ناس تجري ؤ تقبط طريق بزربة، تسمات علا ديك ليلة بليلة د لهروب لكبير. ف 18 يناير 2021، بانت أول حالة ديال ڤيروس كورونا لمبدل لي أصلو من نݣليز ف لمرصا د طانجا ميد لواحد مغريبي جاي من إرلاندا ؤ داز علا مارساي. ف 15 دجنبر 2021، تسجلات أول حالة د ڤيروس كورونا لمبدل ؤميكرون عند واحد سيدة ف دارلبيضا. عل قليلة 5 ديال طبا ماتو بسباب ڤيروس كورونا ؤهوما خدامين، جوج ديال حالات لولا كانو ف 4 أبريل ديال طبيببة مريم أصياد لي خداما ف سبيطار محمد لخاميس فدارلبيضا ؤ ديال دكتور نوردين بنيحيى ف مكناس. لحالة تالتة كانت ف 8 أبريل ديال طبيب جينيراليسط رويمي عمرام فدارلبيضا. ف 20 يوليوز، طبيب عبدلطيف لكنزي مات ف مراكش. ف 5 غشت، طبيب مصطفى حاكي ف سيدي مومن. بؤر ديال دارلبيضا. بين 20 ؤ21 مارس، طايفة ليهودية ديال دارلبيضا حتافلو بعيد پوريم حضر ليها تقريبان 300 واحد، ؤ45 واحد منهم بانو فيهم لأعراض ديال لڤيروس. ڤيروس كورونا نتاشر بزربة فدارلبيضا ؤ جوايه ديالها خصوصا فوسط لوزينات ؤ لمعامل لي بقاو خدامين واخا كاينة حالة طوارئ. فسيدي لبرنوصي، بانت ف لول ديال ماي كتر من 150 حالة فسيدي لبرنوصي فتلاتة ديال لوزينات متقاربين ديال صبابط كي صضرو للخاريج: پريتي شوز، كوشازور، شوز ديفوزيون. موراها ف 21 ماي، 32 حالة بانت فلوزين صوماكا ديال رونو. ف لحي د لاجيروند، بانت ف 28 ماي 18 لحالة ف لمعمل د شكلاط إݣبيل. فبرشيد، ف 21 ماي 45 حالة بانت فلوزين ديال كاپلاج ليوني. بؤرة ديال مكناس. ف 10 مارس، واحد لݣروپ ديال 58 سياح مغاربة رجعو من مصر لمكناس، ؤلقاو ف 47 منهم بلي راهم تعاداو ب لڤيروس. بؤرة ديال فاس. ف 14 أبريل، تكتاشفات بؤرة ف لحي ديال لبرج بضبط فكارفور فين تعاداو 68 واحد من بين ناس لي خدامين فيه. بؤرة ديال لاباز د بنݣرير. ف 15 أبريل خرجو تقارير بلي 66 عساكرية ديال لاباز ديال لقوات لجوية د بنݣرير جاهم لڤيروس ؤداوهم لسبيطار لعسكري ديال مراكش، ؤموراها طلع عاداد ناس لي تعاداو لـ208. بؤرة ديال لالة ميمونة. ف 7 ماي، بانو جوج حالات وسط لخدامة فواحد لأرض فيلاحية ديال لفريز فدلالحة جيهت مولاي بوسلهام؛ فديك لوقيتة لخدامة لخرين، لي فايتين 200 واحد، طالبو باش يدار ليهم تحليلات باش يعرفو واش فيهم لمرض ولا لا. واخا هاكاك ناس بقاو خدامين ف لفيرمات حتا عاود بانت حالة خرا ف 2 يونيو، موراها قررات سلطات باش دير تحليلات لتقريبان 100 واحد طلعو منها 18 فيهم لڤيروس، من تما ؤ لحالات بداو كيتزادو. حتال 19 يونيو، جوج ؤزينات صبلونية ديال تغليف ديال لفريز خدامين فنواحي ديال لالة ميمونة ولاو هوما لبؤرة ديال نتيشار لڤيروس فديك لبلاصة: لوزين فريݣودار بـ457 حالة ؤ لوزين ناطبيري ماروك بـ103 د لحالات. رد لفيعل ديال دولة. صْفر ؤريحلات. ف 31 يناير 2020، لارام حبسات طيارات ل پيكين حتال 29 فبراير، ؤف 2 مارس زادو ف لمدة ديال توقيف حتال وقت أخور. ف 14 مارس، لمغريب حبس طيارات ألي روتور معا 21 بلاد: لوطريش، دانمارك، ليونان، سويسرا، سويد، نورڤيج، توركيا، لوبنان، مصر، لبحرين، لإمارات، عومان، لأردن، تونس، سينيݣال، موريطانيا، نيجر، مالي، تشاد، كانادا، ؤ لبرازيل. لغد ليه، ݣاع ريحلات دولية تمنعو. ف 21 مارس، حبسات لارام ݣاع ريحلات داخيلية. تعليم. ف 13 مارس، علنات وزارة تربية لوطنية أنه لقرايا غادي تحبس ف لمدارس ؤلجاميعات كاملين، ؤغادي تعوضها لقرايا عن بعد بتيداءا من نهار 16 مارس. جوقات. ف 4 مارس منعات وزارة داخيلية جوقات ديال كتر من ألف واحد من غير لماسم، موراها ف 14 مارس نفس لوزارة قررات باش تمنع جوقات ديال كتر من خمسين واحد. ف 11 مارس قررات وزارة لأوقاف باش تمنع لماسم دينية، ؤلمجليس لعيلمي لأعلى دار فتوى ف 16 مارس باش يتسدو جوامع ؤماتقامش فيهم صلا. لمركوب. ف 20 مارس، علنات وزارة داخيلية بلي لكيران بين لمدون غادي يحبسو بتيداءا من 24 مارس. نفس لقارار خداه لمكتب لوطني د سكك لحديدية بنسبة لطرانات والاكين خلاو شي خطوط د لقرب: دارلبيضا-قنيطرة، دارلبيضا-ماطار محمد لخاميس، دارلبيضا-سطات، دارلبيضا-جديدة. لمغاربة لي واحلين برا. ف 2 فبراير 2020، لحوكومة رجعات 167 مغريبي كانو ساكنين فيوهان فشينوا، لبلاصا لي بان فيها لڤيروس، ؤفرقاتهم على جوج صبيطارات واحد فمكناس ؤلاخور فرباط. ؤمن بعد عشرين يوم حتا واحد فيهم ماصدق مريض بڤيروس كورونا. مورما سد لمغريب لحدود ديالو معا صبانيا بزاف د لمغاربة بقاو واحلين ف لخزيرات ؤماقدروش يفوتو لحدود، ؤباش يتحل هاد لموشكيل لقنصل د لمغريب ف لخزيرات فرق لفلوس على شوافرية ؤناس لي راكبين باش يرجعو ل طاليان منين جاو. ف 15 ماي، لمغريب دخل أول فوج فيه تقريبان 200 واحد بقاو واحلين ف مليلية، و دار ليهم لحجر صحي ف سعيدية، ناضور و سلوان. موراها ب سيمانة ف 22 ماي، 304 ديال لمغاربة رجعو من سبتة ؤلغد ليه 100 واحد. صندوق دعم. ف 17 مارس، دارت لحوكومة صندوق خاص بتدبير جايحة ڤيروس كورونا بعدما طلب لماليك يدار ؤيكون فيه 10 د لملاير د درهم باش يعاون صبيطارات ؤلقتيصاد لوطني لي تضرر. لوزارا، لبرلامانيين ؤلموضافين ديال لويزارات ؤمؤسسات ديال دولة تبرعو فيه بشهر د صالير. رد لفيعل ديال لپريڤي. إلغاء لأنشطة. نهار 15 مارس، تلاتا من أكبر لمهراجانات ديال لبلاد تعلنو أنهم تلغاو، مهراجان موازين ف رباط لي كان غادي يكون بين 19 ؤ27 يونيو ، مهراجان تيميطار ف أݣادير لي كان مبرمج بين 3 ؤ6 يوليوز، ؤ مهراجان فاس د لموسيقا روحية بين 12 ؤ20 يونيو. رياضا. قررات لجاميعة لملكية ديال لكورة ف 4 مارس باش يتلعبو لماتشات كاملين بلويكلو (بلا جمهور)، والاكين عشريام من بعد قررات باش مايتلعب حتا ماتش. لفرقا ديال نهضة زمامرة تبرعات بصاليرات د شهر ديال لعابا ؤلمسؤلين باش تعاون صندوق دعم لي دارتو لحوكومة. شاريكات. مورما تحل صندوق دعم بزاف د شاريكات تبرعو ليه، بحال لوصيپي لي عطات 3 دلمليار درهم، لهولدينݣ لمدى لي عطا 2 دلمليار درهم، أفريقيا ݣاز ؤبانك ؤف أفريكا ؤلبنك شعبي ؤسي دي جي عطاو مليار درهم، لقرض لفيلاحي بـ200 مليون درهم، سياش بانك بـ150 مليون درهم، پيتروم ؤ كوزومار ؤ إم دي جي إس ؤ وينكسو بـ100 مليون درهم، لابيل ڤي بـ50 مليون درهم، ؤݣروپ أزورا لي عاون بـ25 مليون درهم، أطلس صحرا بـ15 مليون درهم، نوڤاتيس ݣروپ بـ10 مليون درهم، لاماليف ݣروپ ؤݣروپ كليم ؤميدي 1 بـ2 مليون درهم. لاموتوال مامضا-إم سي إم أ عاونات لفلاحا لمتضررين بمليار درهم ؤحطات ف صندوق دعم 500 مليون درهم. ف 19 مارس حبسات رونو لخدمة ف لوزينات ديال طانجا ؤدارلبيضا لي خدام فيهم تقريبان 11 ألف موضاف. بي إس أ دارت نفس لحاجة بنسبة لوزين د لقنيطرة. تأتير لقتيصادي. ف واحد ديراسة ديال سي إف جي بانك ف مارس 2020، لمغريب غادي يتأتر فضومين ديال تيجارة لخارجية ؤسياحة، بحيت غادي يخسر تقريبان 5 د لمليون ديال سياح ؤغادي تنقص ليه فكل شهر 2,6 مليون طن فلامپور إكسپور ديال سلعة. من ناحية ليلات ديال لمباتا غادي ينقصو بـ%20 ؤسياح لي جايين غادي يهبطو بـ%39، أما بنسبة لتبادل سلعة لمجموع لأحجام غادي ينقص بـ%20. فنفس لوقت، لمغريب غادي يستافد فشريان ديال لبترول من سوق لعالمي حيت تامان ديال لبرميل طاح بزاف. بسباب هاد لأزمة، شاريكة ديال طيارات لخطوط لملكية لمغريبية خسرات 98% من شيفر دافير ديالها (تقريبان 50 مليون درهم كل نهار)؛ هادشي لي خلا لمسؤولين ف 25 غشت يجريو علا 140 واحد خدام معاهوم (من بينهم 65 شيفور ديال طيارات). نتيشار فبلايص خرين. ف 4 مارس 2020، رائيس لحوكومة د صلوڤينيا ماريان صاريك علن على أنه أول حالة د كورونا ف لبلاد جات من واحد جا من لمغريب ؤداز من طاليان. ف 16 مارس 2020، علنات وزارة صحة ساعودية على أنه جوج د لحالات جديدة بانو عندهم جاو من لمغريب.
جايزة نوبل (ب لونݣلي : "Nobel Prize") (ب سويدية : Nobelpriset) هي واحد لمجموعة من ستة د لجوايز لعالمية كلا عام كتعطى ل لأكاديميين و لمتقافين ؤ لعولاما من عند لمؤسسات سّويدية. سّيد لي تسمات هاد لجايزة بسميتو هو لمخترع سويدي لي ختارع ديناميت، ألفريد نوبل لي قبل ما يموت وصا ف لوصية ديالو بلي خاص تبقا تعطا جايزة نوبل من لفلوس ديالو لݣاع نّاس لي ساهمو فتطور د بشرية ف شي ضومينات، ؤ تعطات لجايزة أول مرة ف لفيزيك، شيمي، لأدب، سلام، ؤ لمدسين عام 1901. ف عام 1968، غادي يأسس لبنك صونطرال د سويد جايزة خرة ف ليكونومي؛ وخا ما وصاش عليها ألفريد نوبل. من بعد غادي تولي جايزة نوبل من أهم لجوايز لي كايتعطاو ف ضومينات د لأداب، لميدسين، لفيزيك، شيمي، ليكونومي، و سّلام.
جبل توبقال (ب لأمازيغية توݣ اكال) هو جبل فالأطلس لكبير علا من ݣاع جبولا ديال المغريب. راس الجبل كاين فشي 4167 م من النيفو ديال لبحر وهادشي تايردو السادس ف إفريقيا كلها من ناحية لعلو.
جبيل جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11376 واحد، على حسب لإحصاء لعام 2014.
جدور جماعة ترابية قروية كاينة ف إقليم اليوسفية، جهة مراكش آسفي، ساكنين فيها 20239 واحد، على حسب لإحصاء لعام 2014.
جديرية جماعة ترابية قروية كاينة ف إقليم/عمالة السمارة، جهة لعيون سأقية لحمرا، ساكنين فيها 248 واحد، على حسب لإحصاء لعام 2014.
جرايفية جماعة ترابية قروية كاينة ف إقليم/عمالة بوجدور، جهة لعيون سأقية لحمرا، ساكنين فيها 950 واحد، على حسب لإحصاء لعام 2014.
جردة د لماجوريل (بلأمازيغية ⵓⵔⵜⵉ ⵎⴰⵊⵓⵔⵉⵍ) هي حديقة نباتية ديال جوج ونص فدّان د لأرض وحديقة منظر طبيعي ديال فنان جات ف مدينة مراكش ف ݣيليز. تسمات بلماجوريل على سمية هداك اللي بناها و اللي هو الرسام لستشراقي لفرانساوي جاك ماجوريل، واللي بدا التأسيس ديالها فعام 1924. ف 2017 صبغ الرسام الديور و لحيوطا دياول الجردة بالصباغة الزرقة (زرق ماجوريل)، بعد هادشي دار الرسام كسيدة وداوه لفرنسا فين مات. ليوما هاد الجردة كاتعتبر من لمعالم لمهمة فمدينة مراكش و لي فيها بزاف د شجر و لورد اللي قليل فين تلݣا بحالو ف لعالم. ولكن هاد لبلاصة معروفة كتر بالنواع ديال الضرݣ اللي اتخاد من بزاف د لبلايص ف لعالم.
جزر صالومون ولأّ جزر سليمان (بلينݣليزية: Solomon Islands) هي بلاد أرخبيل ، جات ف لمحيط لهادي، و تابعة للقارة ديال أوقيانوسيا. صالومون فيها 6 د لجزر كبار، و كتر من 900 صغار. أقرب لبلدان ليها هوما پاپوا غينيا الجديدة من لغرب و ڤانواتو من لجنوب الشرقي. أول آتار ديال بنادم سكن جزر صالومون تيرجعو لما بين 30.000 و 28.000 عام قبل لميلاد، و اللي هوما الجدود د السكان لأصليين د دابا. ف 1568، كانت أوّل مرة وصلو لأوروپيين للمنطقة، ملّي داز باطّو صبليوني على لبلاصة. الصبليون هوما اللي سمّاو لجزر "صالومون"، على سميّة النبي سليمان. ف 1893، ستعمرات بريطانيا رسميا لجزر، و تخدّمو بزاف ف لحرب لعالمية التانية، ملي كانت لمدابزة ف لمحيط لهندي ما بين لميريكان و الجاپون. لجزر د صالومون ستاقلات من بريطانيا ف 1978. تيسكنو ف جزر صالومون شويا كتر من 650.000 د الناس، و لعاصمة ديالها هي هونيارا. اللغة الرسمية د لبلاد هي لينݣليزية و لفلوس اللي كيتخدّمو هوما الدولار د جزر صالومون. واخا ستاقلاّت من بريطانيا، لجزر د صالومون باقا عندها علاقة د لحكيم معاها، و لجزر عندها نظام ملكي دستوري، و تيعتابرو لملك تشارلز التالت هو لملك ديالهم.
جزر لقومور (بلقومورية: Umoja wa Komori - ب لفرانساوية: Union des Comores) هي بلاد ديال لجزر جات ف لمحيط لهندي قبالت الشرق د إفريقيا. أقرب لبلدان لجزر لقومور هي موزامبيق، طنزانيا، ماداݣاسكار و سيشيل. لأصل ديال السمية ديال الدولة ماجي من كلمة (لݣمرة) ب لعربية. تيسكنو ف جزر لقومور تقريبا 850.000 د الناس و لعاصمة ديالها هي موروني. اللغات الرسمية د لبلاد هي لقمرية و لفرانساوية و لعربية، و لفلوس اللي كاتخدًم فيها هي لفرانك د لقومور. جزر لقومور كانت مستعمرة فرانساوية من اللخر د لقرن 19 تال 1975، اللي كان هو لعام اللي ستاقلات فيه. من نهار ستاقلات فيه تال دابا وقعو ف لبلاد كتر من 20 نقيلاب و لا محاولات د نقيلاب عسكري، و حتا محاولات باش يقتلو الروايس، و هادشي خلاها دولة ما فيهاش ليستيقرار بزاف. حيت لعربية لغة رسمية فيها، جزر لقومور داخلة مع جامعة الدول لعربية، و هي أكثر دولة جات ف لجنوب و داخلة ف ديك لمنظمة، و لبلاد لوحيدة اللي جات كاملة تحت خط لإستواء و داخلة معاها.
جزر مارشال، رسميا لجمهورية د جزر مارشال (بلينݣليزية: Republic of the Marshall Islands - بلمارشالية: Aolepān Aorōkin Ṃajeḷ) هي بلاد أرخبيل، جات ف لمحيط لهادي، و تابعة للقارة ديال أوقيانوسيا. أقرب لبلدان ليها هوما كيريباتي و ناورو و ميكرونيزيا. مارشال فيها 1156 جزيرة، و محسوبة على لمجموعة د لجزر د ميكرونيزيا. لجزر د مارشال هي أكتر بلاد ف لعالم من ناحية شحال لمساحة ديالها فيها لما (97.87%). لجزر د مارشال تسكنات من بنادم تقريبا 2000 عام قبل لميلاد. أول مرة وصلوليها لأوروپيين كانت جوايه 1520، ملّي داز حداها فرناندو ماجلان و مستكشفين صبليون آخرين موراه. تسمّاو لجزر على سميت بحّار د لعسكر د بريطانيا سميتو دجون مارشال، حيت كان هو أوّل واحد رسمهم ف خريطة ما بين الشينوا و ؤسطراليا. أول بلاد حتلات لجزر كانت هي صبانيا، ف 1528، ولكن باعتهم لألمانيا ف 1885. من مورا لحرب لعالمية اللّولا، خدات الجاپون لجزر كاملين من ألمانيا اللي خسرات لحرب. ولكن ف وسط لحرب لعالمية التانية، من مورا ما خسرات الجاپون تا هي، خدات لميريكان لجزر ف 1944 و وجمعاتهم مع لمستعمرات لاخرا ديالها ف لمحيط لهندي. بقات جزر مارشال تابعة للميريكان تال 1979، و هو لعام اللي ستاقلات فيه. تيسكنو ف لجزر د مارشال شويا كتر من 58.000 د الناس و لعاصمة ديالها هي ماجورو. اللغات الرسمية د لبلاد هوما لينݣليزية و لمارشالية، و لفلوس اللي كاتخدّم هي الدولار لميريكاني. لأغلبية د لإقتصاد د جزر مارشال تيدور على لمعاونة اللي تاتجيها من لميريكان (لملاين د الدولارات كل عام) حيت مخليا فيها قواعد عسكرية ديالها، و تاتخلص تعويضات على التجارب النووية اللي كانت كادّير تمّا.
موريشيوس ؤلا جزر موريس (بلموريسية: Moris - بلفرانساوية: Maurice - بلينݣليزية: Mauritius) هي بلاد أرخبيل ف لمحيط لهندي، جات من الشرق د إفريقيا، تقريبا 2000 كم عليها، و 860 كم على أقرب بلاصة ليها، اللي هي ماداݣاسكار. موريس فيها 4 د لجزر كبار، مفرقين ف لبحر، و هو اللي تيخلّي لمنطقة لإقتصادية اللي تابعاليها كبيرة بزاف و تاتفوت 2 د لمليون كم مربع. أول أوروپيين وصلو لموريس كانو هوما لبرتغاليين ف 1507، و لكن ماداوهاش فيها. ف 1598 حتلّو لهولانديين لجزر ولكن خلاّوهم ف 1710. ف 1715، خدات فرانسا لجزر، ولكن ف 1810 خداتها منها بريطانيا، اللي بقات محتلاها تال 1968، اللي هو التاريخ د لإستقلال د جزر موريس. تيسكنو ف جزر موريس تقريبا 1.2 مليون د الناس، و لعاصمة ديالها هي پور لوي. ماكايناش لغة رسمية ف الدستور د لبلاد، لأغلبية د الناس تيهضرو لموريسية، و ف لحوايج الرسمية تيخدّمو لينݣليزية ولا لفرانساوية. لفلوس اللي تاتخدّم هي الروپي لموريسي. موريس ماكاناوش فيها سكان أصليين ملّي تكتاشفاش، و عليها جاوليها ناس من بلايص بزاف، و ولاّت دولة مخلطة، ساكنين فيها لهندوس ولمسيحيين ولمسلمين. لجزر د موريس كانت هي لبلاصة لوحيدة ف لعالم اللي كان ساكن فيها الطير ديال الدودو، اللي نقارض ف 1662 من مورا ما بقاو تيصيّدوه بزاف د الناس اللي جاو للجزيرة.
جلابية ولاً جلابة هي واحد النوع د لحوايج تقليدية مغريبية طوال يقدرو يتلبسو فأي وقت (الصيف ولا الشتوا) واللي فيهم شكال تيلبسوهم الرجال وشكال تيلبسوهوم لعيالات. كاين بزاف د لأنواع د الجلالب على حساب لجو ولمنطقة, ولكن كلهم كيتشاركو فشي حوايج, بحال دابا: ݣاع الجلالب فيهم ديما قُبً, وتيكونو واسعين وكمامهم طوال. تقدر تكون الجلابية من لون واحد ولا مخططة ولا فيها بزاف د اللًوان, وتقدر تكون تاتوصل تال لتحت د الرجلين ولكن شي مرات تقدر تكون تاتوصل غي للركبة ولا نيشان تحت منها.
أجدير جماعة ترابية حضرية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 5314 واحد، على حسب لإحصاء لعام 2014.
الحسيمة جماعة ترابية حضرية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 55557 واحد، على حسب لإحصاء لعام 2014.
بني بوعياش جماعة ترابية حضرية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 18266 واحد، على حسب لإحصاء لعام 2014.
بني بوفراح جماعة ترابية قروية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 9653 واحد، على حسب لإحصاء لعام 2014.
تارݣيست جماعة ترابية حضرية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 13384 واحد، على حسب لإحصاء لعام 2014.
جمعة سحيم جماعة ترابية حضرية كاينة ف إقليم آسفي، جهة مراكش آسفي، ساكنين فيها 11251 واحد، على حسب لإحصاء لعام 2014.
لجمهورية د لكونݣو (بلفرانساوية:République du Congo - بلكيتوبا: Repubilika ya Kôngo - باللينݣالا: Republíki ya Kongó)، اللي معروفة تا ب "لكونݣو برازاڤيل" ولاّ غي "لكونݣو" هي بلاد جات ف وسط إفريقيا. تاتحدّها من لغرب لݣابون، من الشمال لغربي لكاميرون، من الشمال جمهورية وسط إفريقيا، من الشرق جمهورية لكونݣو ديموقراطية، من لجنوب أنݣولا، من لجنوب لغربي لمحيط لأطلسي. لبلاصة اللي فيها لجمهورية د لكونݣو سكنو فيها لقبايل د لبانطو هادي شي 3000 عام، و كانو تيخدمو ف لبيع و الشرا على لواد د لكونݣو. ف 1880 ستعمرات فرانسا لبلاد، و دخلاتها مع لمستعمرات لفرانساوية د إفريقيا لإستوائية. ستاقلات لجمهورية د لكونݣو ف 1960، و دازت من بزاف د لحوايج موراها (ولاّت دولة ماركسية لينينية من 1969 ل 1992، و موراها تحلو لبيبان باش يكونو نتخابات فيها بزاف د لأحزاب). الرئيس د لكونݣو هو دونيس ساسو نݣيسو، هو الرئيس د لبلاد من 1979 لدابا (من غير 5 سنين ما بين 1992 و 1997 اللي كانت فيها حرب أهلية). تسيكنو ف لجمهورية د لكونݣو تقريبا 5.2 مليون د الناس و لعاصمة ديالها هي برازاڤيل. اللغة الرسمية د لبلاد هي لفرانساوية، و عاد كاين جوج لغات وطنية هوما: اللينݣالا ف الشمال، و لكيتوبا ف لجنوب. لفلوس اللي كاتخدّم هي لفرنك د وسط إفريقيا. لإقتصاد د لكونݣو تيعوّل بزاف على لپيطرول، اللي تيدخّل 85% من لمدخول ديال الدولة. لجمهورية د لكونݣو داخلة مع بزاف د لمنضمات دولية، بحال لأمم لمتحدة، ليتيحاد ليفريقي، لمنضمة لعالمية د لفرونكفونية، لمجموعة لإقتصادية د بلدان وسط إفريقيا، و لحركة د عدم لإنحياز.
لجمهورية د لكونݣو الديموقراطية (ب لفرانساوية: République démocratique du Congo) ل ف واحد لفترة كانت معروفة ب الزايير هي واحد لبلاد جات ف لوسط د إفريقيا. كانت سميتها زايير من 1971 تال 1997، قبل ماتبدل سّمية. لكونݣو الديموقراطية هي أكبر بلاد من ناحية لمساحة ف إفريقيا جنوب صّحرا، وتاني أكبر بلاد فإفريقيا من مورا لجزائر. تاتحدها من الشمال جمهورية إفريقيا لوسطانية وجنوب السودان، من الشرق أوݣاندا، رواندا، بوروندي وطنزانيا، من لجنوب زامبيا و أنݣولا، ومن لغرب لمحيط لأطلسي ولجمهورية د لكونݣو. أول آثار ديال بنادم سكن لبلاصة اللي فيها لكونݣو الديموقراطية كاترجع ل 90.000 عام. ف 1885 تنظًم مؤتمر ف برلين قسًم إفريقيا ما بين لأوروبيين وتعطات لأراضي دلكونݣو الديموقراطية للماليك د بلجيكا ليوپولد التاني، وولاًت لملك لخاص ديالو. كان فديك لوقت استغلال خايب للناس وماتو لملايين بسبابو. ف 1908 أتولي لكونݣو تابعة للدولة د بلجيكا بلاصة ماتكون د الماليك، وأتولي سميتها لكونݣو لبلجيكية. ف 1960 أتستاقل لبلاد وغايكون پاطريس لومومبا هو أوًل رئيس وزراء ديالها. تيسكنو فجمهورية لكونݣو الديموقراطية تقريبا 105 مليون د الناس، ولعاصمة ديالها هي كينشاسا. لوغة الرسمية هي لفرانساوية، ولكن كاين بزاف د اللغات اللي تيتخدًمو كل نهار بحال لكونݣو و اللينݣالا والسواحيلي واللوبا كالانݣا. لعملة اللي كاتخدُم ف لبلاد هي لفرنك لكونݣولي، والرئيس ديال لبلاد من 2019 لدابا هو فيليكس تشيسيكيدي.
لجمهورية د وسط إفريقيا (ب لفرانساوية: République centrafricaine - ب السانݣو: Ködörösêse tî Bêafrîka) هي بلاد ماكاطلش على لبحر جات ف وسط إفريقيا. تاتحدها تشاد من الشمال، السودان من الشمال الشرقي، جنوب السودان من الشرق، جمهورية لكونݣو الديموقراطية و جمهورية لكونݣو من لجنوب، و لكاميرون من لغرب. لبلاصة اللي فيها لجمهورية د وسط إفريقيا كانت مسكونة من الناس من بزاف د لوقت، ولكن لبلاد ديال دابا و لحدود ديالها تدارو من وقت ليستسعمار لفرانساوي، اللي بدا ف اللخر د لقرن 19. بقات لبلاد مستعمرة د فرانسا تال لعام 1960، و هو لعام اللي ستاقلاًت فيه (نهار 13 غشت). من لوقت د ليستيقلال تال دابا دازو بزاف د لمشاكيل السياسية ف لجمهورية د وسط إفريقيا و كانو بزاف د لمحاولات د لينقيلابات و لمدابزات. من 2012 كاينة واحد لحرب أهلية ف لبلاد اللي داخلين فيها بزاف د لحركات مسلحة. تيسكنو ف لجمهورية د وسط إفريقيا تقريبا 4 د لمليون و نص د الناس، و لعاصمة ديالها هي بانݣي. اللغات الرسمية د لبلاد هوما لفرانساوية و السانݣو، و لفلوس اللي كاتخدًم هي لفرنك سي إف آ د وسط إفريقيا. واخا فيها احتياطات كبيرة ديال ليورانيوم و الدهب و لماس، كاتعتابر جمهورية وسط إفريقيا من أفقر لبلدان فلعالم و من 10 د أفقر لبلدان ف إفريقيا.
جنان بويه جماعة ترابية قروية كاينة ف إقليم اليوسفية، جهة مراكش آسفي، ساكنين فيها 19706 واحد، على حسب لإحصاء لعام 2014.
جنوب إفريقيا هي واحد لبلاد جات فلجنوب ݣاع د إفريقيا. تيحدوها من الشمال ناميبيا و بوطسوانا و زيمبابوي، ومن لغرب إسواتيني و لموزمبيق. جنوب إفريقيا معروفة باللي هي الدولة اللي عندها أقوى قتيصاد ف إفريقيا، وباللي فيها بنية تحتية مقادة ف لبلاد كاملة. ف 1948، دخلات جنوب إفريقيا فواحد السياسة ديال التفريق العنصري (أپارتايد) اللي كانت تاتفرق بين لبويض ولكوحل وخلقات بزاف د لمدابزات ولمشاكيل، حتا بدات تاتفكك هاد السياسة فاللول د التسعينات. هي من الدول لقلال فإفريقيا اللي ماعمرو ماوقع فيها نقيلاب عسكري. من 1994، ولات جمهورية جنوب إفريقيا بلاد ديموقراطية تاتًنظم فيها نتيخابات حرة وشفافة، وتيتنتاخب فيها اللي ربح أكبر عدد د لأصوات كيما كان لأصل ديالو. تيسكنو فجنوب إفريقيا كتر من 58 مليون واحد. لبلاد عندها تلاتة د لعواصم، كل وحدا على شي موضوع: پريطوريا (لعاصمة لإدارية) - بلومفونطين (لعاصمة لقضائية) - كيپ تاون (لعاصمة التشريعية). لفلوس ديال جنوب إفريقيا هوما الراند، والرئيس ديالها ديال دابا هو سيريل رامافوزا.
جنوب السودان، رسميا لجمهورية د جنوب السودان (بلعربية: جمهورية جنوب السودان - بلينݣليزية: Republic of South Sudan) بلاد ماكاطّلش على لبحر، جات فالشمال د شرق إفريقيا. تاتحدّها من الشرق إتيوپيا، من الشمال السودان، من لغرب جمهورية وسط إفريقيا، من لجنوب لغربي جمهورية لكونݣو ديموقراطية، من لجنوب أوݣاندا، ومن لجنوب الشرقي كينيا. جنوب السودان وحدا من أجدد الدول ف لعالم. كانت طرف من السودان، و خرجات منها ف 2011 من مورا حرب طويلة، سالات باستفتاء صوتو فيه 98.83% من الناس باللي كانو باغين لإستقلال. ملّي ستاقلات لبلاد، دخلات نيشان ف حرب أهلية، سالات نهار 22 فبراير 2020، اللي هو النهار اللي تسينات فيه اتفاقية سلام ما بين الرئيس سالڤا كير و النائب ديالو رييك ماشار. تيسكنو ف جنوب السودان تقريبا 12.8 مليون د الناس، و لعاصمة ديالها هي جوبا. اللغات الرسمية د لبلاد هوما لينݣليزية و لعربية، و عاد كاين كتر من 60 لغة اللي محسوبة لغات وطنية. لفلوس اللي كاتخدّم هي لجنيه د جنوب السودان. لبلاد داخلة مع بزاف د لمنضمات الدولية بحال لأمم لمتحدة و لإتحاد لإفريقي و لمجموعة د شرق إفريقيا.
جوالا جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11168 واحد، على حسب لإحصاء لعام 2014.
جورجيا (ب لجورجية: საქართველო) هي بلاد جات ما بين الشرق د أوروپا و لغرب د آسيا، بالضبط ف لمنطقة د لقوقاز. تيحدّها من لغرب لبحر لكحل، من الشمال روسيا، من لجنوب تركيا و أرمينيا، و من الشرق أزيربيدجان. جورجيا من الدول اللوالا ف لعالم اللي دخلو ف لمسيحية، و كان داكشي ف لقرن الرابع لميلادي. فاللول د لقرن 19 دخلات جورجيا مع لإمبراطورية الروسية و بقات تابعا ليها تا طاحت ف 1917. من مورا 4 سنين د ليستيقلال، دخلات لجيوش ديال لبولشوڤيك للبلاد و دخّلوها مع ليتيحاد السوڤياتي ف 1922. ملّي طاح ليتيحاد ف 1991 ستاقلات لجمهورية د جورجيا و دخلات فأزمة قتيصادية و مشاكل فالتسعينات. ف 2003 وقعات تورة ف لبلاد تسمّات التورة د لورد كانت كاطّالب بإصلاحات ديموقراطية. النتيجة د هاد التورة كانت هي باللي لعلاقة د لبلاد مع روسيا خيابت و وقعات بيناتهم حرب ف 2008. تيسكنو ف جورجيا تقريبا 3.7 مليون د الناس و لعاصمة ديالها هي تبيليسي. اللغات الرسمية ف لبلاد هوما لجورجية و لأبخازية، و لفلوس اللي كاتخدّم فيها هي اللاري. النضام د لحكيم فيها هو جمهورية برلمانية. جورجيا داخلة مع بزاف د لمنضمات دولية بحال لأمم لمتحدة و لمجلس لأوروپي و منضمة التجارة لعالمية، و عاد باغا تدخل لمنضمات آخرا بحال لإتحاد لأوروپي و الناطو.
جوق لعميين هو فيلم درامي رومانسي مغريبي دارو محمد مفتكر ف 2015. لقصة. ف سنين لولا د لحوكم د لحاسان تاني، حسين لي عزيز عليه لماليك جديد، خدام رايس د واحد لجوق شعبي. هو ومراتو حليمة ساكنين ف دار لعائيلة، دار لي عايشين فيها بزاف د ناس على روتين ديال جوايقية وشيخات. لموغنيين رجال ديال هاد لجوق، بعض لمرات كي كونو مضطرين يديرو راسهم عميين باش يحضرو ل لمناسبات لي فيهم غير لعيالات ودايرينهم عائيلات مغريبية موحافيضة. حسين هو بات واحد لولد سميتو ميمو، ؤ واخد دور ديالو مزيان وباغي لخير لولدو. من لمدرسة لبتيدائية وهو باغيه يكون لول د لقيسم. ولاكين ميمو دغيا بدا كيبغي شامة، لخدامة جديدة ديال جارتهم، وباش مايقلقش باه ميمو غادي يزور نوقاط ديالو.
جون رونالد رويل تولكين، معروف كتر بسميت ج. ر. ر. تولكين (تولد ف 3 يناير 1892 ف بلومفونتين ؤ مات ف 2 شتنبر 1973 فبورنماوث) كان كاتب، شاعر، فيلولوجيست و پروف د لجامعة. تولكين معروف ب لكتابات ديالو فنوع لفانطازيا. من أبرز لأعمال لأدابية ديالو فهاد لمجال كاين لهوبيت، سيد لخواتم و سيلماريليون. من بعد ما كمل قرايتو ف ؤكسفورد و من بعد الخدمة ديالو ف لجيش ف لحرب لعالمية لولا، تولكين خدم كا بروفيسور مساعد ف مادة نّݣليزية فجامعة ليدز ف 1920. من بعد ولا پروفيسور ديال نّݣليزية لقديمة فل جامعة د ؤكسفورد ف 1925 و ف نفس لجامعة خدم كا پروفيسور ديال لّوغة و لأداب نّݣليزي. تولكين شد تاقاعد ديالو ف 1959. منين كان پروفيسور ف لجامعة كان من أشد لمدافعين علا تعلم ديال لوغات سيرتو لوغات لي أصلها جرماني. تولكين خلق تورة ب دراستو ل لقصيدة لأنݣلوساكسونية بيوولف ف لكونفيرونس ديالو لي عنوانها هو "بيوولف : الوحش و النقاد" و ف لمقالة ديالو لي عنوانها هو "فما كيتعلق ب لحجاية لخرافية".
دجون لوك ( ب لونݣلي :John Locke)، تولد فـ29 غشت 1632 ؤ مات فـ28 أكتوبر 1704، كان فيلسوف تجريبي ؤ مفكر سياسي نݣليزي. حياتو. تزاد عام 1632 ف رينݣطون ف اقليم سومرست ؤ قرا ف سكويلة د وستمنستر، من بعد ف لافاك د لكنيسة ديال لمسيح ف لجاميعة د ؤكسفورد، فين نتاخبوه طالب مدى لحياة، ولكن تسحبات منو عام 1684 بقرار من لماليك.
جيل جيلالة (Jil Jilala) مجموعة مغريبية غنائية تأسسات عام 1972 و مازالا كاتغني تا ليوم رغم عتزال ؤلا موت بزاف ديال لأعضاء ديالها. تعرفات ب أغانيها لخاصة سيرتو اللي كتبها محمد كهرمان و تا ب لأغاني لقدام ديال لملحون اللي عاودات حياتهوم بحال قصيدة "الشمعة" و قصيدة "الرعد". تاريخ لمجموعة. مول لفكرة ديال التأسيس كان هو حميد الزوغي، اللي كان كايخدم بزاف ف لمسرح و التقافة الشعبية لمغريبية. و فاللول دخل مولاي الطاهر و سكينة و الدرهم و السعدي و باكو معاه ف لفرقة لمسرحية ديالو. و كانو كايقدمو أغاني شعبية موخودة من الترات خصوصا لملحون و كانت كاتعجب لجمهور بزاف، بعض لمرات أحسن ڭاع من لمسرحيات. و تما زعمو يطلقو لمجموعة.
جينيراتور د ضو ؤلا لمولد (ب لونݣلي : Electric generator)، هي واحد لماكينة كاتحول طاقة د لحركة لطاقة د ضو فمجال مغناطيسي، اول جينيراتور اليكترو-مغنطيسي هو لقرص د فراداي لي ختارعو لعاليم نݣليزي مايكل فراداي ف1831، لجينيراتور هو غير طوربين كيتحرك بشي طاقة ميكانيكية لي ممكن تجي من بزاف د لمصادر بحال لفاخر لحجري، لما د شتا، سدود، ريح، ضغط د لهوا، ؤلا أي طاقة ميكانيكية كيفما كانت. لجينيراتور لي كيحول طاقة دضو لطاقة دلحركة كيتسمى موطور د ضو، لجينيراتور ؤ لموطور كيتشابهو بزاف، كاين بزاف د لجينيراتورات يقدرو يرجعو موطورات إلا عطيناهم طاقة د ضو.
جينيراتور أحادي-لحالة ؤلا مولد أحادي-طور (ب لونݣلي : Single-phase generator) هو جينيراتور د ضّو ب تيار لمعاود كيخلق واحد جهد معاود ب شكل مستمر، كنخدمو بهاد لجينيراتورات باش نخلقو ضو ف سيستيمات دضو لي أحادية-لحالة، وخا هكاك كنقدرو نخدمو حتا بجينيراتورات متعددة-لحالات (كيتزادو مراحل الى خدمنا بيه)، داكشي علاش كاينة جينيراتورات أحادية-لحالة ف بزاف ديال ابليكاسيونات لي كاتكون فيها لحالات خفيفة شوية ؤ ممتصلاش ب توزيع تلاتي-لحالة بحال لجينراتورات لي كتهْز، زيد عليها نقدرو نخدمو بها كتر ف سيستيمات ديال جرّان أحادية-لحالة بحال سكة د تران. دِّيزاين. ديزاين د ديناموات دوارة هو يكون جزء لي كيتحرك على دينامو ؤ لجزء لمجال لمغناطيسي على لجزء لي مكيتحركش. تصميم الأساسي لي نقدرو نسميوه لجينيراتور لأولي ، هو يكون ليه طرف دإنتاج دورة مستطيلة باش تقطع لخطوطة د لقوة بين لقطب شمالي ؤ لجنوبي. هادشي كيوقع الى قطعنا لخطوطة دلقوة ب دوران ، كيخلاق تيار د ضو. كيتصيفط تيار علا برا لجينيراتور من جوج كروبات د دورات د لانزلاق ؤلفرش ، كنخدمو بواحدة منهم من كل طرف من طراف د لجينراتور. ف هاد ديزاين د جوج أقطاب، دينامو كيدور دورة وحدة، داكشي علاش كيخلق دورة وحدة د تيار لمعاود أحادي-لحالة (AC). باش نخلقو تيار معاود ، كندورو دينامو بزربة تابتة مع لعدد د دورات ف الثانية باش نطابقو تعاويد لمطلوب (ب لهرتز) د تيار لمعاود. عيون لكلام. http://www.maritime.org/doc/neets/mod05.pdf http://www.hydrosustainability.org/IHAHydro4Life/media/ProtocolAssessments/PDF%20Reports/Walchensee-Official-Assessment-FINAL-10-May-2013.pdf?ext=.pdf http://www.faa.gov/regulations_policies/handbooks_manuals/aircraft/amt_handbook/media/FAA-8083-30_Ch10.pdf
جّقمة جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 10180 واحد، على حسب لإحصاء لعام 2014.
حادة أوعكي (خلاقت ف 1953 ف آيت يسحاق - إقليم خنيفرة) مغنية مغريبية كاتغني ب شّلحة د لأطلس لمتوسط و دّاريجا، و هي من لمغنيات لمغريبيات لكبار ف نّص تّاني د لقرن لعشرين و من رّموز د لغنية لأمازيغية. رتابطات سّمية ديالها بزّاف ب بناصر أوخويا. حياتها. حادة خلاقت و كبرات ف زّاوية د آيت يسحاق ف جوايه د خنيفرة، جدودها كانو فيهوم سادات دينيين و هو لّي خلا لعائيلة ديالها تكون محافضة و رافضة لكار د لغنا. حادة عمرها ما قرات ف لمدرسة و تعلمات لغنا و لعيوط و لميزان د لموسيقا د شّلوح غير ب سّمع فاش و كان كايعجبها تݣلس ف لمجامع د نّسا لّي كايغنيو ف لقساير و لعراسات. فاش كانت عندها 14 لعام جوجوها دارهوم صحة ب واحد رّاجل عندو 70 عام، و كانت ديك تّجويجة غير سبة ديال لعائيلة ديالها باش يتهناو منها و من طّريق د لغنا لّي كانت حادة باغية تمشي فيها. ماقبلاتش حادة ب هاد ظّلم و مشات عند لقاضي باش تطلب طّلاق و قدرات تحرر راسها من بعد 15 يوم من جّواج. هاد لقضية بدلاتليها حياتها حيت كان ما بقا ليها ݣعاد ف آيت يسحاق من بعد ما وقفات ف وجه عائيلتها و هاكدا هربات من دارهوم، و هي بنت 16 لعام، و مشات ل دّار لبيضا و تما وقف معاها بناصر أوخويا، لّي كان من شّيوخ لكبار د لموسيقا لأمازيغية وكان كايآمن ب لموهيبة ديالها. حادة أوعكي و بناصر أوخويا شكلو تنائي فني كبير ب فضل صّوت لقوي و لفريد ديال حادة و لحرفة لكبيرة ديال بناصر ف لكتابة و شّيعر و لموسيقا. خدمو بجوج ل مدة 12 لعام قبل ما تدير حادة لݣروپ ديالها ف 1981 مع شّاعير عبد الله زّهراوي.
حد الدرى جماعة ترابية قروية كاينة ف إقليم الصويرة، جهة مراكش آسفي، ساكنين فيها 8989 واحد، على حسب لإحصاء لعام 2014.
حد سوالم جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 36765 واحد، على حسب لإحصاء لعام 2014.
حْرارة جماعة ترابية قروية كاينة ف إقليم آسفي، جهة مراكش آسفي، ساكنين فيها 26103 واحد، على حسب لإحصاء لعام 2014.
حربيل جماعة ترابية قروية كاينة ف إقليم مراكش، جهة مراكش آسفي، ساكنين فيها 51860 واحد، على حسب لإحصاء لعام 2014.
لحرْكة فالتاريخ لعسكري لمغربيي، و لمغاربي، هي حملة عسكارية كان لهدف ديالها عسكاري ؤلا سياسي ؤلا مالي. لكلمة بانت ف لمراجع التاريخية من لعهد لمريني و لفرق بين لحرْكات و شّكال لخرة د لحملات لعسكارية هي بلي لحرْكة تايقودها السلطان شخصيا (ؤلا شي قايد كبير من أعيان الدولة) و كاتحرك معاها الدولة كاملة ب لإدارة ديالها و لأعيان و لموظفين ب لعائلات ديالهوم و تا صنادق لفلوس ديال بيت لمال (يلا كانت بهدف جمع الضرائب بالسيف). اللي تايميز لحركات حتا على شكال خرة (بحال لمْحْلات اللي كانو قشالي تابتين ف لمكان و الزمان) هو بلي التمويل ديالها بالسلاح و التموين (لماكلة والعلف) كايكون على حساب لقبايل اللي كاتدوز عليهوم ف طريقها.
حسن أرسموك أولا حسن بوزمان (تزاد عام 1963) مغني مغربي من سوس تيغني بالشلحة. حياتو. تولد حسن أرسموك عام 1963 فقبيلة إرسموكن فأنزي فالجنوب ديال المغرب. كانت سميتو د بصًح هي حسن بوزمان وخدا سميت أرسموك حيث جا من إرسموكن. بدا تيغني من صغرو وخدم ولا معروف فالتسعينات ملي كان تيغني معا الروايس بحال الرايس الحسين وعائشة تاشنويت وفاطمة تبعمرانت. عند حسن أرسموك بزاف ديال الأغاني شي 120 مسجلة في شي 18 ألبوم.
حسنية أݣادير ( بلأمازيغية: ⵜⴰⵎⵓⵏⵜ ⵜⴰⵡⵏⵏⵓⵏⵜ ⵜⴰⵍⵃⴰⵙⴰⵏⵜ ⵏ ⵓⴳⴰⴷⵉⵔ "تامونت تاونوت تلحاسانت نوݣادير") هي واحد لفرقة مغريبية تأسسسات فعام 1946 فأݣادير وكانت من بين لفراقي اللي حاربوا الاحتلال وتخلقات ضد فيه، وهي فرقة سوسية لمشجعين ديالها أغلبية من ناس سوس. خدات هاد لفرقة البطولة جوج مرات مزدية 2001 و2002.
حفصة بكري لمراني، تولدات فـ 1948، هي شاعيرة ؤكاتيبة مغريبية ب لونݣلي ؤ لفرونصي. حياتها. حفصة بكري لمراني تولدات فعام 1948، قرات لأداب ؤلحضارة لأنݣلوصاكسونية فجاميعة باريز 7 ، ؤفـ1979 بدات كاتقري نݣليزية فبزاف د لبلايص بحال لاباز د لعسكر فسلا ؤمراكز تكوين لأساتيدا ؤ صونطر أميريكان د رباط ؤ دارلبيضا. فـ1995، شاركات ف لمؤتمر لعالامي رابع ديال لمرا فپيكين ؤقدمات فيه لبحت ديالها على لعالامات ؤلأصوات ديال لعيالات لمغاربيات. فـ2001 كتبات كتاب بلفرونصي سميتو جلابيات فيه قيصات صغار، ؤموراها نشرات مجموعة ديال لقصايد فـ2004.
حكيم زياش (تزاد ف 19 مارس 1993 ف درونتن ف هولاندا) كوايري مغريبي تيلعب ف لفرقة د تشيلسي فلينݣليز ومع لمنتخب لمغريبي. بدا زياش لمسيرة ديالو ف لفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لأياكس أمسطردام ولعب فيها ربع سنين، من موراها شراتو تشيلسي ف الصيف د 2020. حكيم زياش كان يمكنلو يختار يلعب مع لمغريب ولا هولاندا. ف 2015 ختار يلعب مع لمغريب, ومن ديك الساعة وهو مع لمنتخب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب ف الدور اللًّول. ف فبراير 2022، قرر زياش يعتازل لعب دّولي معا لمونتخاب د لمغريب. ف شتنبر د نفس لعام، عاود رجع ل لمونتخاب مورما تبدل لمودريب ديالو، و قدرو يوصلو ل الدومي فينال ديال كاس لعالم 2022 ف قطر.
حليمة مبارك ورزازي، تولدات فـ17 أبريل 1933 ف دارلبيضا، هي ديپلوماسية ؤمناضلة د حقوق لإنسان مغريبية. حياتها. ملي كانت عندها 14 لعام، صافطها باها لي كان رجل أعمال لمصر باش تقرا ف واحد لمدراسة فرانصاوية ف لقاهرة. عشر سنين من بعد، فـ1957 تخرجات ب باشلور ف لأداب من جامعة لقاهرة، ؤسفير لمغريب ف مصر لي كان هو عبدلخالق طوريس دار حفلة باش يحتافلو ب تخرج ديالها. ملي رجعات ل لمغريب، دفعات بتخبية باش تخدم ف وزارة لخارجية حيت باها كان باغيها تخدم معاه، تقبلات ؤولات كاتيبة رابعة ف لقيسم لي خدامة فيه. ديك ساعة يالاه 3 ديال لعيالات لي كانو خدامين ف لوزارة، ؤكانو كيشوفوهم بحال متطفلات. بهاد لعقلية سماو على حليمة "بنت باها"، حيت جاتهم فشكل شي وحدة من طبقة مرفحة حتا هي تكون كاتخدم. فـ1959، دارت كسيدة لي مات فيها خطيبها، عبدالرحمان أنݣاي، لي كان مدير ديوان لملكي ؤكان غادي يتعين باش يولي سفير ف واشنطن. ملي خرجات من سبيطار تلاقات ب لماليك محمد لخاميس ؤغتانمات لفرصة باش طلب منو باش تعوض خطيبها ف لپوسط ديپلوماسي لي كان غادي ياخد. لماليك قبل ؤولات فـ1959 أول مرا مغريبية مسؤولة تقافية ف سفارة لمغريب ف واشنطن حتال 1961.
حمار لوحش (ب لونݣلي : Zebra) هو حيوان بزولي(كيولد)، هو من بين لحيونات لي كتشبه لعاود ؤ كيعيش ف كروبات ف لخلا ف لبلايص سخونة ف إفريقيا لجنوبية ؤ شرقية، جلد ديالو معروف ب للون لبيض و لخطوط لكحلين،لحمار دلوحش كياكل ربيع بحال لحيوانات لي من صينف ديالو. كتولد نثوا ديالو ف أي وقت ف لعام، ؤ كترضع ولدها لمدة ديال عام، وخا دّحش ديالها كيبدا ياكل ربيع مورا يامات قليلة من لولادة ديالو. وخا لحمار د لوحش حيوان كيجري مزيان ؤ معروف عليه كيستعمل رجليه ف ركيل، وخا هكاك كيتعتبر فريسة ساهلة للحيوانات لاخرا خصوصا فاش كايكون كيشرب. تهديد ب انقراض. بزاف د نواع من لحمار د لوحش معرضة للانقراض بسباب :
حميد المهداوي (تولد ف1 يناير 1979 ف لخنيشات) هو صحافي مغريبي معروف ب لفيديويات لي تيدير ف ليوتوب، وبلهضرة ديالو اللي تاتكون نيشان فلمواضيع اللي تيهضر عليها. المهداوي كان عندو سيت ديالو سميتو "بديل"، اللي تسد ف 2017. المهداوي تعرف بواحد الستيل متميز من بين الصحفيين دلجرائد الالكترونية سوا من الفيديوهات الاسبوعية اللي عبارة عن افتتاحيات ،او الحوارات اللي كان كايدير مع فاعلين سياسيين و حقوقيين من دارو. حميد المهداوي كان من الصحافيين لقلال اللي غطُاو حراك الريف بحيادية، وكان تيمشي بزاف للحسيمة باش يتبع لخبار. نهار 20 يوليوز 2017، قبل من واحد لمظاهرة د حراك الريف، قبطوه لبوليس، واتًحكم عليه ب 3 شهور د لحبس بتهمة "تحراش الناس باش يديرو مظاهرة، والغوات فمكان عمومي". هاد لحكم ديال تلت شهور بدلاتو لمحكمة مبعد لعام. من بعد، وبيدمان المهداوي فلحبس، اتاهماتو محكمة خرا فالدر لبيضا بتهمة خرا هي أنه "ماعلمش الدولة بجريمة تاتمس لأمن"، هاد الجريمة هي واحد عيطلو من هولاندا (اللي أصلا قال باللي ماعيطلوش) وقالو باللي باغي يدخًل السلاح والدبابات من روسيا للمغريب. مورا هاد التهمة تحكم عليه ب 3 سنين د لحبس. من مورا ما تعتاقل المهداوي ومشا للحبس، دافعو عليه بزاف د لمنظمات ولهيئات، وطالبو باش يتطلق السراح ديالو، بحال منظمة مراسلون بلا حدود، هيومان رايتس ووتش وآمنيستي إنطرناشيونل. ف صباح د 20 يوليوز 2020، خرج لمهداوي من لحبس د تيفلت 2 مورما دوز ثلت سنين و هو مشدود.
حنان الخضر مغنية مغربية تزادت ف مدينة الناظور كانت مشاركة فبرنامج ستار أكاديمي 2016 و وصلات حتى للنصف نهائي.
لحوت (لفرد : حوتة)، (سّمية لعلمية Pisces) من بين لحيوانات لي كتعيش ف لما، لي عندها لخيشوم، ؤ معندهاش صباع، لأكترية د لحوت كتصنّف حيوان بو دم بارد، داكشي لي كيخلي لحرارة ديالها كاتبع لحرارة د لبلاصة لي كاينة فيها. لأغلبية د لحوت عندو لعضام ؤ شي نواع خرة بحال رّوكان عندو غير لغضروف. نّواع د لحوت كاتختالف من ناحية شكل ؤ لون ؤ لقد ؤ طول. كاينين تقريبان 34.000 نوع ديال لحوت لي معروفين. لحوت ماكيتعتابرش تقسيم طاكسونومي معزول، ولاكين معا تيطراپودات (لي منهوم لحيوانات د لبر بحال تّديات ؤ زّواحف) كيشكّلو لفيلوم تّحتاني د سّنسوليات Vertebrata.
خط أزكان جماعة ترابية قروية كاينة ف إقليم آسفي، جهة مراكش آسفي، ساكنين فيها 16014 واحد، على حسب لإحصاء لعام 2014.